Agneta Sjödin

Agneta Sjödin (født 1967) er en svensk programleder og forfatter.

 Karriere 
 Modellkarriere 
Hun ble i 2011 kåret til Sveriges 99. mest sexy kvinne av magasinet Slitz.

 Fra lystekniker til programleder 
Sjödin startet som lys- og lydtekniker i TV 4. Da Adam Alsing søkte etter en kvinnelig kollega som kunne lede programmet Tur i kärlek sammen med seg i begynnelsen av 1990-årene, ble Sjödin på spøk invitert til audition, og fikk jobben. Sjödin ledet programmet flere sesonger, for så å jobbe videre med TV 4 i den svenske versjonen av Fangene på fortet. Hun ledet dette programmet sammen med Gunde Svan, og programmet ble en suksess for Sjödin og TV4.

I 1995 ble Sjödin og Bengt Magnusson programledere for Jakten på röda rubinen, som gikk på TV4 en sesong. De kommende årene var Sjödin programleder i program som de svenske versjonene av henholdsvis Stjerner i sikte og barneversjonen av samme program, Småstjärnorna. Fra 1997 til 1999 var Sjödin programleder for Frøken Sverige-konkurransen, samt den årlige faddergallaen, som Sjödin har ledet flere ganger.

Ved nyttår i årene 1995 til 2005 hadde Sjödin programlederrollen i sitt eget program Agnetas nyårskarameller, hvor hun sammen med kjente gjester diskuterte året som hadde gått på TV 4, samt viste klipp og tabber fra kanalens arkiv. Programmet gikk inn, men er satt opp igjen fra nyttår 2012.

I 2003 startet programmet Saknad, hvor Sjödin gjenforente mennesker som var i slekt eller familie, men som ikke hadde møtt hverandre på mange år, og dermed mistet kontakten. Sjödin var også over flere sesonger programleder for Gladiatorerna. Sjödin gikk nå inn i en periode med mindre programlederoppdrag, og begynte en sangkarrière.

 Sang og comeback på TV 
Sjödin medvirket blant annet i Allsång på Skansen 2005, og sang sammen med andre i en gruppe satt sammen kun for sommerturneen dette året. Hun ledet så Sveriges versjon av Let's Dance sammen med David Hellenius sesongene 2006 og 2007. Fra 2010 ledet hun fangene på fortet igjen, og fra nyttår 2012 ledet hun Agnetas nyårskarameller igjen.

 Som forfatter 
Agneta Sjödin debuterte som forfatter 2005 med Vändpunkter: människor som vågat möta livet. Hun gav i mars 2007 ut romanen En kvinnas resa, som er basert på hennes egen ungdomstid, og om overgrep fra denne tiden.

 Privatliv 
Sjödin har vært samboer med Niklas Strömstedt, og de har en datter sammen. Hun har også vært samboer med William Moberg Faulds, og senere gift med Per Alkebäck, som hun skilte lag med i 2009.

 TV-program 
 Tur i kärlek 
 Småstjärnorna
 Jakten på röda rubinen 
 Stjerner i sikte (svensk versjon)
 Fangene på fortet (svensk versjon)
 Gladiatorerna 
 Frøken Sverige 
 Faddergallen i Sverige
 Saknad
 Agnetas smällkarameller (följs upp av Agnetas nyårskarameller)
 Let's Dance (svensk versjon)
 Spårlöst

 Bøker 
 Vändpunkter: människor som vågat möta livet, 2005.
 En kvinnas resa, 2007.
 En av de tolv, 2008.
 Ett ljus i mörkret, 2009.
 Flickan från Paradiset, november 2011.

 Referanser 

 Eksterne lenker 




  Agneta Sjödin om karrieren og sin bok, Aftonbladet 4. juli 2005, 

Kategori:Svenske TV-programledere
Kategori:Svenske forfattere
Kategori:Personer fra Hudiksvalls kommun